**Valsts akciju sabiedrības "Privatizācijas aģentūra"**

**iepirkuma komisijas sēdes protokols**

|  |  |  |
| --- | --- | --- |
| **2018.gada 15.februārī** | | **Nr.6** |
| Sēdi vada iepirkuma komisijas priekšsēdētājs: | Ģ.Freibergs | |
| Sēdē piedalās iepirkuma komisijas locekļi: | I.Purmale, K.Timpars, S.Balcars | |
| Iepirkuma komisijas sēdi protokolē  iepirkuma komisijas locekle: | I.Purmale | |
|  |  | |

Sēde notiek Rīgā, K.Valdemāra ielā 31.

Sēde ir atklāta.

Sēde sākas plkst. 9.00.

**Iepirkuma komisijas sēdes organizatoriskie jautājumi:**

Iepirkuma komisijas sēdes vadītājs konstatē, ka sēdē piedalās četri komisijas locekļi, un iepirkuma komisija šajā sēdē ir lemttiesīga.

Iepirkuma komisija nolemj apstiprināt šādu darba kārtību:

1. Par mazajam iepirkumam “Datu regulas ieviešanas gatavības novērtējums” (PA/2018/2) iesniegto piedāvājumu vērtēšanu un iepirkuma rezultāta apstiprināšanu.

Ziņo: Ģ.Freibergs

Par: Ģ.Freibergs, I.Purmale, K.Timpars, S.Balcars

Pret: nav

Lēmums pieņemts vienbalsīgi.

1. Par mazajam iepirkumam “Datu regulas ieviešanas gatavības novērtējums” (PA/2018/2) iesniegto piedāvājumu vērtēšanu un iepirkuma rezultāta apstiprināšanu.

Ziņo: Ģ.Freibergs

**NOLĒMA:**

1.1. Pieņemt zināšanai, ka Ernst & Young Baltic SIA un SIA “Analytica” savos piedāvājumos fizisko personu apstrādes ekspertus nebija norādījuši kā apakšuzņēmējus un nebija norādījuši uz iepirkuma līguma daļu, ko pretendenti paredzējuši nodot apakšuzņēmējiem. Ņemot vērā, ka viena no pasūtītāja kvalifikācijas prasībām pretendentiem bija atbilstošas kvalifikācijas fizisko personu datu apstrādes eksperta piesaiste, nepārprotami ir skaidrs, ka tā daļa līguma izpildē ir vairāk kā 10 % un saskaņā ar Iepirkuma nolikuma 6.7.punktu pretendentiem bija jāsniedz informāciju par katram šādam apakšuzņēmējam izpildei nododamo pakalpojumu līguma daļu, pievienojot piedāvājumam apakšuzņēmēja apliecinājumu par piedalīšanos iepirkumā.

1.2. Pamatojoties uz Iepirkuma nolikuma 6.10.punktu, kas paredz, ka pretendenti ir atbildīgi par sniegto ziņu patiesumu, un 10.1.3.punktu pretendentu SIA “Ernst & Young Baltic” un pretendentu SIA “Analytica” izslēgt no turpmākās dalības iepirkumā.

1.3. Atzīt Mazajam iepirkumam “Datu regulas ieviešanas gatavības novērtējums” (PA/2018/2) SIA “DPA”, SIA “Lattelecom” un KPMG Baltics SIA iesniegtos piedāvājumus, kā arī pretendentus par atbilstošiem iepirkuma noteikumiem.

1.4. Piešķirt tiesības noslēgt Mazā iepirkuma “Datu regulas ieviešanas gatavības novērtējums” (PA/2018/2) un KPMG Baltics SIA, kuras piedāvājums ir ar zemāko piedāvāto pakalpojuma cenu – 11900.00 EUR bez pievienotās vērtības nodokļa.

1.5. Pieņemt zināšanai, ka KPMG Baltics SIA, nodokļu maksātāja reģistrācijas numurs 40003235171, saskaņā ar Valsts ieņēmumu dienesta izziņu uz 2018.gada 15.februāri nav Valsts ieņēmumu dienesta administrēto nodokļu (nodevu) parāda, kas kopsummā pārsniedz 150 EUR, un saskaņā ar 2018.gada 15.februāra izziņu no Lursoft datu bāzes nav pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.

1.6. Par Mazā iepirkuma “Datu regulas ieviešanas gatavības novērtējums” (PA/2018/2) uzvarētāju atzīt un iepirkuma līgumu ar kopējo līgumcenu 11900.00 EUR noslēgt ar KPMG Baltics SIA.

Par: Ģ.Freibergs, I.Purmale, K.Timpars, S.Balcars

Pret: nav

Lēmums pieņemts vienbalsīgi.

|  |  |  |  |  |  |
| --- | --- | --- | --- | --- | --- |
| Sēde beidzas plkst. 9.20.  Iepirkuma komisijas priekšsēdētājs:  Iepirkuma komisijas locekļi: |  | Ģ.Freibergs  K.Timpars  S.Balcars |  |  |  |
| Iepirkuma komisijas locekle,  Iepirkuma komisijas sekretāre: |  | I.Purmale |  |  |  |